Fraunce

La **France**, ou ben appelèye pa' sen régème politique d’achteu' la **Républyique fraunceise** (en français : *France* et pis *République française*) est un pays fiquié en Europe occhidentale. Sen chef-lieu et gragneure chité est Paris, sa langue offichielle ch’est le français (même si que nous pâle de même pus de 77 langues régiounales en France) et sa mounaie achteu' ch'est l’Euro qui rempléchit le *Franc* en 2002.

La France s’est formèye durant les premiers sièc'es du Méyen Âge à la partie de la Gaule romaine. La naîté de la Fraunce est douné pou' le 25 de déchembe de l'an 496, mais que le rei franc Clovis (chu peup'e franc s'en 'tait venu en conquérant un territouère qu’est à-petit-près ch'ti-là de la France d’achteu') fût 'té baptisié pa' l’évêque Rémi à Reims. La France est la première nation européenne à apparaît'e amprés la caite de l’Empire Romain.

Durant les siècles amprés, le Réyaume de France va êt'e eune grande pûssanche politique, culturelle et religieuse (la France a eune grande influenche dans le monde catholique oû Méyen Âge) reide forte dans la Chrétienté d'Europe (coume souos Saint-Louis oubyin ampraés l'épisode à Jeanne d'Arc, souos le raègne à Carles VII) et pis des périodes dé gùerre saungllaunte (coume duraunt la Gùerre dé Chent Auns), o va de maême être la prémyire puissaunche moundiale souos Louis XIV. La Fraunce devint eune Républlique ampraés la saungllaunte Révolutioun fraunceise entre 1789 et pis 1793. Dé depis, la Fraunce a eun syige oû Counseil dé Seûretaé à l'ONE (Organisatioun des Natiouns Eunies) et pis ol a ieu la boumbe atoumique souos la présidenche à Charles de Gaulle en 1962. 

La Normaundie est eun pays fraunceis dé tchulteure et pis de laungue, encô achteure, ch'est en Fraunce qu'ol est fitchie maême si qué l's îles sount à l'Aunglléterre.

## Histouaithe

Quand les Romains contchéthîtent lé tèrritouaithe tch'est la France d'au jour d'aniet, la Gaule 'tait divisée en trais parties. La tchultuthe Romaine a laîssi d'l'archéologie et l'Latîn est dév'nu les langues Romannes qu'nou pâle acouo.

Avaû les siècl'yes, les rouais d'France avaient ramâssé des tèrritouaithes, des provînces et des pays pouor en faithe un êtat centralîsé.

La Révolution Française c'menchit en 1789. La preunmié républyique fut dêcliathée et en 1792 l'Rouai Louis XVI fut dgilliotinné, mais Napoléon d'vînt empéreu. Auprès la dêfaite dé Napoléon I à la batâle dé Waterloo, la monarchie fut restauré. En 1848 eune deuxième républyique fut dêcliathée, mais l'Prînce Louis-Napoléon fut voté empéreu et né v'là l'S'gond Empithe. 

Duthant san règne, des proscrits lus abriaient ès Îles d'la Manche – Victor Hugo s'n allit en Jèrri épis en Dgèrnésy.

D'pis la tchête d'Napoléon III en 1871, la France a 'té eune républyique.

Duthant la S'gonde Dgèrre Mondiale la France fut otchupée par l's Allémands et l'régînme dé Vichy collabouothait auve les otchupants, mais y'avait d'la Résistance et à la fîn la France fut libéthée par l'Alliés auve l'aîgue des forches des Français Libres. Auprès la libéthâtion, eune quatrième républyique fut êtablyie mais les gouvèrnéments 'taient pustôt faibl'yes et nou crititchait l'système parlémentaithe. Auve eune nouvelle constitution nou renforchit l'pouvé du président. La républyique d'achteu est la chîntchième.

En 2020, la Fraunce connaît eune épidémie dé Covid-19 et 2 Confinments.

## Tchultuthe
La France est bein connue pouor sa tchultuthe tch'a înfluencé d'aut' pays.

Dans la peintuthe, l'Împressionnisme, lé Fauvisme, lé Cubisme fûtent lanchis en France.

Dans la mûsique, Hector Berlioz, Georges Bizet, Claude Debussy, Erik Satie 'taient des compositeurs tchi sont bein connus l'travèrs du monde.

## Régions

* Y'a 22 régions dans la grand' tèrre d'la France :
:

* Et y'a 4 régions hortes la grand' tèrre d'la France :
:

## Viyiz étout

* Normaundie
* Provenche
* Savouaie
* Liste des monarques dé Fraunce